pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ.ไทย – เคนยา MOU ร่วมพัฒนาระบบสุขภาพ
วันศุกร์ที่ 1 กุมภาพันธ์ 2562
รมว.สธ.ไทย – เคนยา MOU ร่วมพัฒนาระบบสุขภาพ
รัฐมนตรีว่าการกระทรวงสาธารณสุขไทยและเคนยา ลงนามบันทึกความเข้าใจส่งเสริมและพัฒนาความร่วมมือด้านสาธารณสุข พร้อมแลกเปลี่ยนความรู้ทางวิชาการ และหลักประกันสุขภาพถ้วนหน้า
รัฐมนตรีว่าการกระทรวงสาธารณสุขไทยและเคนยา ลงนามบันทึกความเข้าใจส่งเสริมและพัฒนาความร่วมมือด้านสาธารณสุข พร้อมแลกเปลี่ยนความรู้ทางวิชาการ และหลักประกันสุขภาพถ้วนหน้า
วันนี้ (1 กุมภาพันธ์ 2562) ที่โรงแรมเซ็นทารา แกรนด์ แอท เซ็นทรัลเวิลด์ กรุงเทพมหานคร ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขประเทศไทย พร้อมด้วยนางซิสิลี เค คาริอุคิ รัฐมนตรีว่าการกระทรวงสาธารณสุขแห่งสาธารณรัฐเคนยา ร่วมกันลงนามบันทึกความเข้าใจ (MOU) ระหว่างกระทรวงสาธารณสุขแห่งราชอาณาจักรไทย และกระทรวงสาธารณสุขแห่งสาธารณรัฐเคนยา ว่าด้วยความร่วมมือด้านสาธารณสุข
ศาสตราจารย์คลินิก เกียรติคุณ นายแพทย์ปิยะสกลกล่าวว่า รัฐบาลไทย โดยกระทรวงสาธารณสุขไทย ได้จัดทําบันทึกกับกระทรวงสาธารณสุขของประเทศเคนยา สร้างความร่วมมืออย่างใกล้ชิดด้านการบริการทางการแพทย์และสาธารณสุขในการดูแลสุขภาพประชาชน รวมทั้งเสริมสร้างความสัมพันธ์อันดีระหว่างสองประเทศ ได้เห็นชอบร่วมกันบนพื้นฐานของความเท่าเทียม และผลประโยชน์ร่วมกัน กําหนดสาขาความร่วมมือและจัดทําแผนปฏิบัติการร่วมกันใน 5 ด้าน ประกอบด้วย หลักประกันสุขภาพถ้วนหน้าและการคลังสุขภาพ การจัดลําดับความสําคัญชุดสิทธิประโยชน์ที่ใช้ในหลักประกันสุขภาพ โดยผ่านการประเมินเทคโนโลยีด้านสุขภาพ การพัฒนาบุคลากรทางสาธารณสุข การเสริมสร้างระบบสุขภาพบนพื้นฐานการสาธารณสุขมูลฐาน ซึ่งเป็นรากฐานของการดําเนินการหลักประกันสุขภาพถ้วนหน้า และสาขาความร่วมมืออื่น ๆ ที่ตกลงร่วมกัน
“สําหรับรูปแบบความร่วมมือครั้งนี้ เป็นการวิจัยร่วมและกิจกรรมทางวิชาการ การพัฒนาขีดความสามารถ และการแลกเปลี่ยนผู้เชี่ยวชาญ โดยทั้งสองฝ่ายจะหารือในเวลาที่เหมาะสม เพื่อจัดทําแผนปฏิบัติการ และจัดลําดับความสําคัญของสาขาความร่วมมือเฉพาะ” ศาสตราจารย์คลินิก เกียรติคุณ นายแพทย์ปิยะสกลกล่าว
***************************************** 1 กุมภาพันธ์ 2562
รัฐบาลไทย-ข่าวทำเนียบรัฐบาล-“กอช. ห่วงใยสมาชิกยกระดับการบริการผ่านระบบไลน์ (Line)“@nsf.th” โดยไม่ต้องออกจากบ้านตามนโยบายรัฐบาลอยู่บ้าน หยุดเชื้อ เพื่อชาติ”
วันจันทร์ที่ 6 เมษายน 2563
“กอช. ห่วงใยสมาชิกยกระดับการบริการผ่านระบบไลน์ (Line)“@nsf.th” โดยไม่ต้องออกจากบ้านตามนโยบายรัฐบาลอยู่บ้าน หยุดเชื้อ เพื่อชาติ”
กอช. ห่วงใยสมาชิกยกระดับการบริการผ่านสมาร์ทโฟน ไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้โดยไม่ต้องออกจากบ้าน ผ่านระบบไลน์ (Line)“@nsf.th”
กองทุนการออมแห่งชาติ หรือ กอช. ห่วงใยสมาชิกยกระดับการบริการผ่านสมาร์ทโฟน ไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้โดยไม่ต้องออกจากบ้าน ตามนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19 ผ่านระบบไลน์ (Line)“@nsf.th”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่ากอช.ห่วงใยสมาชิกยกระดับการบริการผ่านสมาร์ทโฟน ไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้โดยไม่ต้องออกจากบ้าน ถือเป็นอีกหนึ่งเครื่องมือที่ กอช. พัฒนาเพื่อยกระดับการพัฒนางานบริการให้แก่สมาชิก ทั้งยังสอดรับกับนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19ผ่านระบบไลน์ (Line)โดยพิมพ์ในช่องค้นหาเพื่อน เลือก ID พิมพ์คําว่า“@nsf.th” แล้วกดเพิ่มเพื่อน หลังจากนั้นสมาชิกหรือผู้ที่สนใจสามารถ ติดต่อพูดคุยกับ กอช. ผ่านทางไลน์ได้ง่ายๆ พร้อมทั้งมีช่องทางอํานวยความสะดวกในหลากหลายเมนู เมนูตรวจสอบสิทธิ สมาชิกหรือผู้ที่สนใจ สามารถตรวจสอบคุณสมบัติก่อนการสมัครให้ตนเองและคนใกล้ชิดได้ง่ายๆเมื่อตรวจสอบคุณสมบัติผ่านตรงตามเงื่อนไข กอช. แล้วนั้นสามารถเลือกเมนูสมัครสมาชิก กอช. โดยกรอกรายละเอียดข้อมูลตามระบบแล้วนําส่งเงินออมสะสมขั้นต่ําเพียง 50 บาท สูงสุด 13,200 บาท หลังจากนั้นสมาชิกจะได้รับ SMS ยืนยันการสมัครและทาง กอช. จะดําเนินการจัดส่งเอกสารยืนยันการเป็นสมาชิกตามที่อยู่ที่กรอกในการสมัครสมาชิกให้ภายหลังทั้งนี้สมาชิกสามารถเลือกเมนูตรวจสอบยอดเงินเพื่อตรวจสอบยอดเงินออมของตนเองและเงินที่รัฐสมทบให้เมนูข่าวสาร กอช.สมาชิกสามารถติดตามข่าวสาร กิจกรรมต่างๆของ กอช. พร้อมทั้งไม่พลาดของที่ระลึกต่างๆ ในเมนูโปรโมชันพิเศษแบบไม่ตกเทรน และติดต่อ กอช. ได้ง่ายผ่าน 6 ช่องทางสมาชิกสามารถเลือกได้ตามความสะดวกด้วยเมนูติดต่อ กอช.
อย่างไรก็ตาม สมาชิก กอช. ไม่ต้องกังวลในการส่งเงินออมสะสม เนื่องด้วย กอช. เป็นการออมภาคสมัครใจ มีมากออมมาก มีน้อยออมน้อย ออมเงินเมื่อพร้อม สิทธิในการเป็นสมาชิกยังคงอยู่ เมื่อสมาชิกส่งเงินออมสะสมขั้นต่ํา50 บาท สูงสุด 13,200 บาทต่อปี สมาชิกจะได้รับเงินสมทบจากรัฐตามช่วงอายุของสมาชิก ตามเงื่อนไขที่ พ.ร.บ. กอช. กําหนด
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดโครงการ “Stop Bullying เลิฟแคร์ ไม่รังแกกัน”
วันศุกร์ที่ 23 มีนาคม 2561
รมว.ดิจิทัลฯ เป็นประธานเปิดโครงการ “Stop Bullying เลิฟแคร์ ไม่รังแกกัน”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดโครงการ “Stop Bullying เลิฟแคร์ ไม่รังแกกัน” โดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) หน่วยงานในสังกัดกระทรวงฯ ร่วมกับบริษัท โทเทิ่ล แอ็คเซ็ส คอมมูนิเคชั่น จํากัด (มหาชน) หรือ ดีแทค จัดขึ้น เพื่อกําหนดกรอบความร่วมมือในการลดปัญหาการกลั่นแกล้งทางโลกไซเบอร์โดยเฉพาะกลุ่มเด็กและเยาวชน พร้อมเปิดตัวห้องแชท “Stop Bullying” ที่มุ่งสร้างสังคมอินเทอร์เน็ตอย่างปลอดภัย เน้นแนวทางการปฏิบัติและการผนึกกําลังเป็นพันธมิตรภาคีร่วมในโครงการ “Stop Bullying เลิฟแคร์ ไม่รังแกกัน” รวมทั้งยังได้เปิดตัวบริการให้คําปรึกษาช่วยเหลือเด็กและเยาวชนผ่าน Stop bullying Chat Line โดยเป็นจุดเริ่มต้นในการร่วมกันแก้ไขปัญหาการกลั่นแกล้งรังแกในโลกออนไลน์ (Cyberbullying) ซึ่งเป็นหนึ่งในยุทธศาสตร์การส่งเสริมและปกป้องคุ้มครองเด็กและเยาวชนในการใช้สื่อออนไลน์ของรัฐบาล โดย สดช. ได้ประสานกับกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (ปอท.) ในการให้คําปรึกษาเบื้องต้นทางเทคนิคสําหรับการส่งต่อกรณีที่มีการกลั่นแกล้งรังแกในโลกออนไลน์อีกด้วย ทั้งนี้ กระทรวงดิจิทัลฯ และดีแทค จะร่วมมือกันพัฒนาหลักสูตรการเป็นพลเมืองดิจิทัล ซึ่งจะเป็นหลักสูตรสําหรับพ่อแม่ ผู้ปกครอง ครู/อาจารย์ เด็ก และเยาวชน ประสานการดําเนินงานในการนําหลักสูตรดังกล่าวบรรจุในหลักสูตรการเรียนการสอนแบบทางเลือกของสํานักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ เพื่อสร้างแนวปฏิบัติในการปกป้องคุ้มครองเด็กและเยาวชนจากสื่อดิจิทัลต่อไป เมื่อวันที่ 22 มีนาคม 2561 ณ โรงแรม แกรนด์ ไฮแอท เอราวัณ ถนนสุขุมวิท กรุงเทพฯ
*********************
รัฐบาลไทย-ข่าวทำเนียบรัฐบาล-“บิ๊กอู๋”พอใจนำต่างด้าวเข้าระบบได้กว่า 1.18 ล้านคน ย้ำขอบคุณทุกฝ่ายที่ร่วมดำเนินการ
วันอาทิตย์ที่ 1 กรกฎาคม 2561
“บิ๊กอู๋”พอใจนําต่างด้าวเข้าระบบได้กว่า 1.18 ล้านคน ย้ําขอบคุณทุกฝ่ายที่ร่วมดําเนินการ
รมว.แรงงาน แถลงผลการดําเนินงานของศูนย์บริการเบ็ดเสร็จ (OSS) ทั่วประเทศใน 2 ระยะ
จากเป้าหมายกว่า 1.32 ล้านคน ดําเนินการแล้วเสร็จ 1.18 ล้านคน พอใจผลดําเนินการได้ร้อยละ 90 ย้ําขอบคุณทุกฝ่าย พร้อมเริ่มปฏิบัติตรวจสอบการทํางานของคนต่างด้าว เจอ-จับ-ปรับ-ส่งกลับ
รมว.แรงงาน แถลงผลการดําเนินงานของศูนย์บริการเบ็ดเสร็จ (OSS) ทั่วประเทศใน 2 ระยะ
จากเป้าหมายกว่า 1.32 ล้านคน ดําเนินการแล้วเสร็จ 1.18 ล้านคน พอใจผลดําเนินการได้ร้อยละ 90 ย้ําขอบคุณทุกฝ่าย พร้อมเริ่มปฏิบัติตรวจสอบการทํางานของคนต่างด้าว เจอ-จับ-ปรับ-ส่งกลับประเทศ
ต้นทาง 1 ก.ค.61 เป็นวันแรก และดําเนินคดีตามกฎหมาย
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงผลการการดําเนินงานของศูนย์บริการเบ็ดเสร็จ (OSS) ในระยะที่ 2 ตั้งแต่วันที่ 23 เม.ย. – 30 มิ.ย.61 ปรากฏว่ามีแรงงานต่างด้าวมาจัดทําทะเบียนประวัติและขออนุญาตทํางาน ณ ศูนย์ OSS ทั่วประเทศ จํานวนทั้งสิ้น 347,067 คน แบ่งเป็นกัมพูชา 156,569 คน ลาว 18,210 คน เมียนมา 172,288 คน จากเป้าหมายที่ต้องดําเนินการจํานวนทั้งสิ้น 348,022 คน คิดเป็นร้อยละ 99.73 โดยเมื่อรวมกับผลการดําเนินการในระยะที่ 1 เมื่อวันที่31 มี.ค. 61 จํานวน 840,736 คน อย่างไรก็ตาม จากผลสําเร็จในการดําเนินการครั้งนี้จะทําให้รัฐบาลมีข้อมูลแรงงานต่างด้าวเพื่อให้มีการควบคุมง่ายขึ้น แรงงานได้รับการคุ้มครองตามกฎหมาย โดยมีแรงงานต่างด้าวที่เข้าสู่ระบบถูกต้องตามกฎหมายจํานวนทั้งสิ้น 1,187,803 คน แบ่งเป็นกัมพูชา 350,840 คน ลาว 59,746 คน เมียนมา 777,217 คน คิดเป็นร้อยละ 90 จากเป้าหมายที่ต้องดําเนินการตามมติ ครม.
เมื่อวันที่ 16 ม.ค.61 จํานวนทั้งหมด 1,320,035 คน
พล.ต.อ.อดุลย์ฯ ยังได้กล่าวขอบคุณกระทรวงมหาดไทย สาธารณสุข กรุงเทพมหานคร สํานักงานตํารวจตรวจคนเข้าเมือง และประเทศต้นทางทั้งเมียนมา ลาว และกัมพูชา และหน่วยงานที่เกี่ยวข้องในการดําเนินการของศูนย์ OSS ให้เป็นผลสําเร็จ สําหรับขั้นตอนต่อไปแรงงานต่างด้าวที่ไม่มีเลขประจําตัว 13 หลัก จะไม่มีสิทธิ์อยู่ในประเทศไทยต่อไปได้ ทั้งนี้ ตั้งแต่วันที่ 1 กรกฎาคม 2561 เจ้าหน้าที่จัดหางานจังหวัด ตํารวจ และฝ่ายปกครองจะมีการสุ่มตรวจจากข้อมูลการร้องเรียน และด้านการข่าว ซึ่งจะเพิ่มความเข้มข้นในการบังคับใช้กฎหมาย หากพบคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับ 5,000 – 50,000 บาท และเมื่อชําระค่าปรับแล้ว คนต่างด้าวจะถูกส่งกลับออกไปนอกราชอาณาจักร และห้ามขออนุญาตทํางานภายใน 2 ปี นับแต่วันที่ได้รับโทษ ขณะเดียวกันนายจ้างที่จ้างคนต่างด้าวโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับ 10,000 - 100,000 บาทต่อคนต่างด้าวที่จ้างหนึ่งคน หากกระทําผิดซ้ําต้องมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจําทั้งปรับ และห้ามจ้างคนต่างด้าวทํางานเป็นเวลา 3 ปี ตามพระราชกําหนดการบริหารจัดการการทํางานของคนต่างด้าว พ.ศ.2560 และที่แก้ไขเพิ่มเติม อย่างไรก็ตาม หากแรงงานต่างด้าวที่ประสงค์จะทํางาน ในประเทศไทยจะต้องเข้ามาในรูปแบบการนําเข้าตามระบบ MOU เท่านั้น พล.ต.อ.อดุลย์ฯ
----------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
1 กรกฎาคม 2561
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา ประจำปีพุทธศักราช 2563
วันพุธที่ 3 มิถุนายน 2563
นายกรัฐมนตรีและภริยา ลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา ประจําปีพุทธศักราช 2563
นายกรัฐมนตรีและภริยา ลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา ประจําปีพุทธศักราช 2563
วันนี้ (3 มิ.ย.63) เวลา 08.30 น. ณ ห้องแดง อาคารหน่วยราชการในพระองค์ 904 ด้านตะวันออก ศาลาว่าการพระราชวัง ในพระบรมมหาราชวัง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา ลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา ประจําปีพุทธศักราช 2563 โดยมีรองนายกรัฐมนตรีและภริยา ร่วมในพิธีตามลําดับพิธีดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระฉายาลักษณ์สมเด็จพระนางเจ้าฯ พระบรมราชินี นายกรัฐมนตรีถวายแจกันดอกไม้ จํานวน 2 แจกัน ในนาม 1) นายกรัฐมนตรีและคณะรัฐมนตรี 2) นายกรัฐมนตรีและภริยา จากนั้น ภริยานายกรัฐมนตรีถวายแจกันดอกไม้ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์
นายกรัฐมนตรีและภริยา ลงนามถวายพระพร นายกรัฐมนตรีและภริยา รองนายกรัฐมนตรีและภริยา ถวายความเคารพพระฉายาลักษณ์ฯ เสร็จพิธี
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เตรียมความพร้อมประชาชนก้าวสู่สังคมผู้สูงอายุด้วยยุทธศาสตร์ 3 S
วันเสาร์ที่ 10 กุมภาพันธ์ 2561
สธ.เตรียมความพร้อมประชาชนก้าวสู่สังคมผู้สูงอายุด้วยยุทธศาสตร์ 3 S
กระทรวงสาธารณสุข เตรียมพร้อมประชาชนเข้าสู่สังคมผู้สูงอายุอย่างสง่างาม ด้วยยุทธศาสตร์ 3 S คือ Strong : Healthy มีสุขภาพดี, Social การมีส่วนร่วมในสังคม และ Security ความมั่นคงปลอดภัย
กระทรวงสาธารณสุข เตรียมพร้อมประชาชนเข้าสู่สังคมผู้สูงอายุอย่างสง่างาม ด้วยยุทธศาสตร์ 3 S คือ Strong : Healthy มีสุขภาพดี, Social การมีส่วนร่วมในสังคม และ Security ความมั่นคงปลอดภัย
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข กล่าวว่าปัจจุบันโครงสร้างประชากรไทยเข้าสู่นิยามสังคมผู้สูงอายุอย่างรวดเร็ว เนื่องจากเด็กเกิดน้อยลงอย่างต่อเนื่อง และคนไทยมีคุณภาพชีวิตดีขึ้น มีอายุยืนยาวขึ้น ภาครัฐและสังคมได้ร่วมมือกันเตรียมรองรับ ดําเนินการภายใต้ พ.ร.บ. ผู้สูงอายุ 2546 และคณะกรรมการผู้สูงอายุแห่งชาติ ขับเคลื่อน ดําเนินการ ภายใต้ แผนผู้สูงอายุแห่งชาติ พ.ศ 2552 โดยมียุทธศาสตร์ให้ผู้สูงอายุสามารถ พึ่งพาตนเองได้เข้าถึงระบบบริการสุขภาพ และมีความมั่นคงในชีวิต นอกจากนั้นกระทรวงสาธารณสุข ยังได้ MOU ร่วมกับกระทรวงศึกษาธิการ กระทรวงพัฒนาสังคมและความมั่นคงของมนุษย์ และกระทรวงมหาดไทย ดําเนินการร่วมกันภายใต้ยุทธศาสตร์ 3 S คือ Strong : Healthy มีสุขภาพดี Social การมีส่วนร่วมในสังคม และ Security ความมั่นคงปลอดภัย เน้นการทําให้ ผู้สูงอายุ มีความ รอบรู้ด้านสุขภาพ Health literacy และจัดระบบดูแลผู้สูงอายุ
โดยผู้สูงอายุติดบ้าน ติดเตียง จัดให้มีระบบดูแลสุขภาพผู้สูงอายุระยะยาว มีผู้จัดการดูแลผู้สูงอายุ ในชุมชนร่วมกับผู้ดูแลผู้สูงอายุ ที่ดูแลผู้สูงอายุในชุมชนแบบจิตอาสา ปัจจุบันมีผู้ดูแลผู้สูงอายุ แล้ว 53,041คน สามารถดูแลผู้สูงอายุติดบ้านติดเตียง จํานวน 171,193 คน และจะขยายให้สามารถดูแลผู้สูงอายุให้ครอบคลุมมากขึ้น นอกจากนี้ ยังพัฒนาระบบบริการปฐมภูมิ จัดตั้งทีมคลินิกหมอครอบครัว ปัจจุบันมีแล้วกว่า 600 ทีม ครอบคลุมประชากรกว่า 6 ล้านคน ทําให้เกิดบริการสุขภาพเชิงรุกมีประสิทธิผลและประหยัดงบประมาณได้มาก จากการศึกษาพบว่า หากสามารถดําเนินการคลินิกหมอครอบครัวได้ครอบคลุมทั้งประเทศจะสามารถประหยัดงบประมาณในการดูแลผู้สูงอายุกว่า 5 หมื่นล้านบาทต่อปี
สําหรับค่าใช้จ่ายด้านสุขภาพที่สูงขึ้นเกิดจากเทคโนโลยีการรักษาใหม่ๆ กระทรวงสาธารณสุข จัดให้มีกลไกการประเมินเทคโนโลยีใหม่ๆมาใช้ให้มีประสิทธิภาพและประหยัดค่าใช้จ่ายรองรับการจัดบริการ ทั้งนี้ มั่นใจว่าประเทศไทยจะก้าวเข้าสู่สังคมผู้สูงอายุอย่างสง่างาม ด้วยจุดแข็งการเป็นสังคมแห่งความกตัญญูรู้คุณ คนไทยไม่ทอดทิ้งผู้สูงอายุ ทุกคนให้ความสําคัญ “ผู้สูงวัย...เป็นหลักชัยของสังคม”
รัฐบาลไทย-ข่าวทำเนียบรัฐบาล-กระทรวงกลาโหมเตรียมพร้อมในการสนับสนุนจัดงานพระราชพิธีถวายพระเพลิง พระบรมศพพระบาทสมเด็จพระเจ้าอยู่หัว ในรัชกาลที่ 9
วันพุธที่ 27 กันยายน 2560
กระทรวงกลาโหมเตรียมพร้อมในการสนับสนุนจัดงานพระราชพิธีถวายพระเพลิง พระบรมศพพระบาทสมเด็จพระเจ้าอยู่หัว ในรัชกาลที่ 9
กระทรวงกลาโหมเตรียมพร้อมในการสนับสนุนจัดงานพระราชพิธีถวายพระเพลิง พระบรมศพพระบาทสมเด็จพระเจ้าอยู่หัว ในรัชกาลที่ 9
26 ก.ย.60 พล.ต.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงศ์สุวรรณ รอง นรม. และ รมว.กห. สั่งการให้ หน.นขต.กห.และผบ.เหล่าทัพ ให้ความสําคัญสูงสุด ในการถวายพระเกียรติและถวายความปลอดภัยในพระราชพิธีถวายพระเพลิงพระบรมศพ พระบาทสมเด็จพระเจ้าอยู่หัว ในรัชกาลที่ 9 เพื่อให้พระราชพิธีที่มีความสําคัญยิ่งนี้ เป็นไปด้วยความเรียบร้อยและสมพระเกียรติสูงสุด
​ขณะเดียวกัน ให้สนับสนุนการจัดตั้งศูนย์อํานวยการร่วมถวายความปลอดภัย รักษาความปลอดภัย และอํานวยการจราจร เพื่อดูแลความเรียบร้อยในภาพรวม โดยให้ประสานเตรียมการและทํางานร่วมกับทุกส่วนราชการที่เกี่ยวข้องอย่างใกล้ชิด พร้อมทั้งสนับสนุนการทํางานเป็นจิตอาสาเฉพาะกิจ งานพระราชพิธีถวายพระเพลิงบรมศพฯ ตลอดจนประชาสัมพันธ์ให้ประชาชน ได้รับทราบกําหนดการ และรายละเอียดเกี่ยวกับงานพระราชพิธีฯ โดยทั่วถึงผ่านสื่อต่างๆ ในสังกัด
รัฐบาลไทย-ข่าวทำเนียบรัฐบาล-สำนักงานอัยการสูงสุด ศาลรัฐธรรมนูญ ศาลยุติธรรม และบริษัท ธนารักษ์พัฒนาสินทรัพย์ จำกัด รวมพลังแห่งความภักดีต่อสถาบันพระมหากษัตริย์ และรำลึกถึงพระบาทสมเด็จพระปรมินทรมหาภูมิพลอดุลยเดช
วันอังคารที่ 22 พฤศจิกายน 2559
สํานักงานอัยการสูงสุด ศาลรัฐธรรมนูญ ศาลยุติธรรม และบริษัท ธนารักษ์พัฒนาสินทรัพย์ จํากัด รวมพลังแห่งความภักดีต่อสถาบันพระมหากษัตริย์ และรําลึกถึงพระบาทสมเด็จพระปรมินทรมหาภูมิพลอดุลยเดช
รวมพลังแห่งความภักดีต่อสถาบันพระมหากษัตริย์ และรําลึกถึงพระบาทสมเด็จพระปรมินทรมหาภูมิพลอดุลยเดช ในโอกาสวันคล้ายวันพระบรมราชสมภพ ปีที่ ๘๙
เมื่อวันอังคารที่ ๒๒ พฤศจิกายน ๒๕๕๙ เวลา ๐๘.๐๐ น.
นายวีระพล ตั้งสุวรรณ ประธานศาลฎีกา
เป็นประธานในกิจกรรมรวมพลังแห่งความภักดี
ซึ่งจัดขึ้นโดยกระทรวงยุติธรรม ร่วมกับสํานักงานอัยการสูงสุด
ศาลรัฐธรรมนูญ ศาลยุติธรรม และบริษัท ธนารักษ์พัฒนาสินทรัพย์ จํากัด
เพื่อแสดงพลังแห่งความจงรักภักดีต่อพระมหากษัตริยาธิราชเจ้า
ในพระบรมราชจักรีวงศ์ทุกพระองค์
และร่วมรําลึกถึงพระบาทสมเด็จพระปรมินทรมหาภูมิพลอดุลยเดช
ในโอกาสวันคล้ายวันพระบรมราชสมภพปีที่ ๘๙
โดยการถวายสัตย์ปฏิญาณตน และร่วมร้องเพลงสรรเสริญพระบารมี
อย่างพร้อมเพรียงกัน
โอกาสนี้ นายชาญเชาวน์ ไชยานุกิจ ปลัดกระทรวงยุติธรรม
ผู้บริหารระดับสูงของศาลยุติธรรม สํานักงานอัยการสูงสุด
ศาลรัฐธรรมนูญ และบริษัท ธนารักษ์พัฒนาสินทรัพย์ จํากัด
ได้นําคณะผู้บริหาร ข้าราชการ และเจ้าหน้าที่ กว่า ๒,๐๐๐ คน เข้าร่วมกิจกรรมฯ
ณ ลานอเนกประสงค์ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-รัฐบาลแจงข้อเท็จจริงกรณีโลกออนไลน์แชร์ข่าวให้ร้ายนายกฯ ต่อเนื่อง ชี้วงจรป้ายสีทางการเมืองเริ่มกลับมา เตือนผู้ไม่หวังดีหยุดสร้างความเกลียดชัง เสี่ยงถูกดำเนินคดีตามกฎหมาย
วันเสาร์ที่ 2 มิถุนายน 2561
รัฐบาลแจงข้อเท็จจริงกรณีโลกออนไลน์แชร์ข่าวให้ร้ายนายกฯ ต่อเนื่อง ชี้วงจรป้ายสีทางการเมืองเริ่มกลับมา เตือนผู้ไม่หวังดีหยุดสร้างความเกลียดชัง เสี่ยงถูกดําเนินคดีตามกฎหมาย
โฆษกรัฐบาลชี้แจงข้อเท็จจริงกรณีโลกออนไลน์แชร์ข่าวให้ร้ายนายกฯ ต่อเนื่อง ชี้วงจรป้ายสีทางการเมืองเริ่มกลับมา เตือนผู้ไม่หวังดีหยุดสร้างความเกลียดชัง เสี่ยงถูกดําเนินคดีตามกฎหมาย
วันนี้ (2 มิ.ย.61) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีการแชร์ภาพและข้อความในโซเชียลมีเดียระบุ "บิ๊กตู่ติงคนไทยใช้สมองน้อย แฉมีคนจ้องทําลายทหาร-สถาบัน" ว่า มีความพยายามของคนบางกลุ่มที่ต้องการนําข้อมูลข่าวสารที่บิดเบือน ไม่ถูกต้อง หรือนําเสนอเพียงบางช่วงบางตอน มาเผยแพร่อย่างต่อเนื่องในช่วงนี้ เพื่อให้เกิดความเข้าใจผิดและลดความน่าเชื่อถือของนายกรัฐมนตรีและรัฐบาล เพราะใกล้เข้าสู่การเลือกตั้งแล้ว
เมื่อตรวจสอบข่าวล่าสุดที่มีการเผยแพร่แล้วจะพบว่า เป็นข่าวเก่าที่เกิดขึ้น ตั้งแต่ปี 2558 โดยพลเอก ประยุทธ์ จันทร์โอชา นายกรัฐมนตรี ได้กล่าวปาฐกถาพิเศษหัวข้อ นายกฯ พบหอการค้า รวมพลังขับเคลื่อนเศรษฐกิจไทยสู่ความมั่นคง มั่งคั่ง ยั่งยืน ซึ่งแท้ที่จริงแล้วนายกฯ พูดว่า
"คนไทยเป็นคนโรแมนติก ส่วนใหญ่ใช้ความรู้สึก ใช้หัวใจเสียเป็นส่วนมาก แต่ใช้สมองน้อยในการคิดใคร่ครวญว่ามันใช่หรือไม่ใช่ ตนไม่ได้ดูถูก ดังนั้น วันนี้สิ่งแรกที่เราต้องแก้ คือ เราต้องมีความรู้ มีสติ และมีความรู้สึกในการครองชีวิต หากประเทศไทยยังใช้ความรู้สึกในการดํารงชีวิตอยู่อย่างนี้ ไม่ว่าอะไรก็ตาม ก็คงเดินต่อไปกันไม่ได้"
โฆษกประจําสํานักนายกรัฐมนตรีตั้งขอสังเกต ว่า ขณะนี้วงจรของการใส่ร้ายป้ายสีทางการเมืองเริ่มกลับมาอีกครั้ง โดยนายกรัฐมนตรีได้สั่งการให้ทุกหน่วยที่เกี่ยวข้องชี้แจงข้อเท็จจริงให้พี่น้องประชาชนทราบอย่างถูกต้องและรวดเร็วทันสถานการณ์ โดยเฉพาะทางสื่อโซเชียลมีเดียที่มีการเผยแพร่และส่งต่อกันเป็นจํานวนมาก เพื่อลดความสับสนวุ่นวาย
พร้อมทั้งเตือนไปยังนักเลงคีย์บอร์ดทั้งหลายที่จงใจสร้างข่าวปลอม ให้ร้าย หรือตัดข้อมูลเพียงบางส่วนไปนําเสนอ เพื่อสร้างความเกลียดชังกันนั้น ถือเป็นความผิดตามกฎหมาย จึงขอให้หยุดพฤติกรรมดังกล่าว โดยหากสืบสวนพบต้นตอของข่าวและตัวผู้กระทําผิด จะถูกดําเนินคดีและลงโทษตามกฎหมายอย่างเด็ดขาด
-------------------------
สํานักโฆษก
รัฐบาลไทย-ข่าวทำเนียบรัฐบาล-บ้านมั่นคง ยกระดับคุณภาพชีวิตผู้มีรายได้น้อย
วันพฤหัสบดีที่ 12 ตุลาคม 2560
บ้านมั่นคง ยกระดับคุณภาพชีวิตผู้มีรายได้น้อย
หนึ่งในนโยบายสําคัญของรัฐบาลเพื่อลดความเหลื่อมล้ําในสังคม ให้ผู้มีรายได้น้อยและด้อยโอกาสได้เข้าถึงปัจจัยพื้นฐานในการดํารงชีวิต
ต่อจากนี้ไป เชิญรับฟังรายการไทยคู่ฟ้าครับ
รัฐบาลเดินหน้าโครงการบ้านมั่นคงริมคลองลาดพร้าว เพื่อพัฒนาที่อยู่อาศัยบนพื้นที่ของรัฐให้ประชาชนผู้มีรายได้น้อยได้มีที่พักอาศัยอย่างถูกต้องตามกฎหมาย โดยที่ผ่านมามีการดําเนินการแล้ว 23 ชุมชน ครอบคลุมประชาชนผู้มีรายได้น้อยกว่า 2,900 ครัวเรือน และจะดําเนินการได้ครบทั้ง 50 ชุมชน 6,868 ครัวเรือน ภายในปี 2561 ทั้งนี้ หน่วยงานภาครัฐจะจัดสร้างที่พักอาศัยและสิ่งอํานวยความสะดวกต่าง ๆ เพื่อให้ผู้มีรายได้น้อยได้เช่าพักอาศัยในราคาที่เหมาะสม เพิ่มโอกาสการเข้าถึงปัจจัยพื้นฐานในการดํารงชีวิตอย่างมั่นคงปลอดภัย ถูกสุขลักษณะ และมีคุณภาพชีวิตที่ดีขึ้น ตลอดจนเกิดความมั่นใจในการเข้าสู่ระบบการเช่าที่ดินของรัฐและอยู่อาศัยได้อย่างถูกต้องตามกฎหมาย
ร่วมเดินหน้าประเทศไทยกับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท.2 เป็นประธานในพิธีสดุดีกองอาสารักดินแดน เนื่องในวันคล้ายวันสถาปนากองอาสารักษาดินแดน ครบรอบ 64 ปี พร้อมมอบโอวาทให้ผู้บังคับบัญชา เจ้าหน้าที่ และสมาชิกกองอาสารักษาดินแดน
วันศุกร์ที่ 9 กุมภาพันธ์ 2561
มท.2 เป็นประธานในพิธีสดุดีกองอาสารักดินแดน เนื่องในวันคล้ายวันสถาปนากองอาสารักษาดินแดน ครบรอบ 64 ปี พร้อมมอบโอวาทให้ผู้บังคับบัญชา เจ้าหน้าที่ และสมาชิกกองอาสารักษาดินแดน
มท.2 เป็นประธานในพิธีสดุดีกองอาสารักดินแดนเนื่องในวันคล้ายวันสถาปนากองอาสารักษาดินแดนครบรอบ 64 ปี พร้อมมอบโอวาทให้ผู้บังคับบัญชา เจ้าหน้าที่และสมาชิกกองอาสารักษาดินแดนน้อมนําพระบรมราโชวาทมาเป็นหลักในการปฏิบัติงานเพื่อประโยชน์สุขของประชาชนและประเทศชาติ
วันนี้ (9 ก.พ.2561) เวลา 14.00 น. นายกองใหญ่สุธี มากบุญ รัฐมนตรีช่วยว่าการกระทรวงมหาดไทย ในฐานะรองผู้บัญชาการกองอาสารักษาดินแดน เป็นประธานในพิธีสดุดีกองอาสารักษาดินแดน ณ อาคารอิมแพ็ค เอ็กซิบิชั่นเซ็นเตอร์ (ฮอลล์8) เมืองทองธานี อําเภอปากเกร็ด จังหวัดนนทบุรีเนื่องในโอกาสวันคล้ายวันสถาปนากองอาสารักษาดินแดน (10 กุมภาพันธ์ ของทุกปี) ครบรอบ 64 ปี
ในการนี้ ประธานพิธีฯ ได้ร่วมแสดงความยินดีกับอาสารักษาดินแดนทุกคนที่ได้รับมอบเครื่องหมาย "รักษาดินแดนยิ่งชีพ" และ "เข็มอาสารักษาดินแดนสดุดี" รางวัลกองร้อย อส. ที่มีผลงานดีเด่น ประจําปี 2560 รางวัลกองร้อยมาตรฐาน และรางวัลสมาชิก อส. ผู้ปฏิบัติงานดีเด่นในรอบปี พ.ศ. 2560 ซึ่งพิธีดังกล่าวจัดขึ้นเป็นประจําทุกปี เพื่อเป็นการรําลึกถึงเหล่าบรรดาสมาชิกกองอาสารักษาดินแดนผู้เสียสละ และกล้าหาญปกป้องบ้านเมืองให้รอดพ้นจากภัยอันตรายต่าง ๆ พร้อมกล่าวให้โอวาทแก่อาสารักษาดินแดน โดยหยิบยกความตอนหนึ่งในพระบรมราโชวาทของพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันพิธีสวนสนาม และพระราชทานธงประจํากองอาสารักษาดินแดน เมื่อวันที่ 24 มิถุนายน 2497 ความว่า "ขอให้เจ้าหน้าที่กองอาสารักษาดินแดน ตั้งใจปฏิบัติหน้าที่ โดยพยายามฝึกสอนอบรมประชาชน ให้เข้าใจกิจการในหน้าที่ของตน ทั้งในส่วนตัวบุคคล ของครอบครัว ของหมู่บ้านที่เขาอาศัยอยู่ ตลอดจนบ้านเมืองในที่สุด เพื่อให้ได้มีความสามัคคีร่วมมือร่วมใจกัน ที่จะช่วยป้องกันภัยอันตราย และรักษาความสงบในท้องถิ่นของตน ด้วยความองอาจ กล้าหาญ และซื่อสัตย์สุจริต เพื่อชาติบ้านเมือง และความเป็นเอกราชของเราจะได้วัฒนาถาวร"
สุดท้าย ประธานพิธีฯ ได้มอบนโยบายในการปฏิบัติงานประจําปี 2561 โดยให้ผู้บังคับบัญชา เจ้าหน้าที่ และสมาชิกกองอาสารักษาดินแดน น้อมนําพระบรมราโชวาทข้างต้น มาเป็นหลักในการปฏิบัติหน้าที่ของตน พร้อมให้ความร่วมมือกับฝ่ายปกครอง ทหาร ตํารวจ ในการขับเคลื่อนนโยบายของรัฐบาล และกระทรวงมหาดไทย อย่างเข้มแข็ง และจริงจัง เพื่อบรรลุผลสัมฤทธิ์ผลในการเทิดทูนสถาบันพระมหากษัตริย์ การรักษาความสงบเรียบร้อย การป้องกันและบรรเทาสาธารณภัย การสร้างความปรองดองสมานฉันท์ การป้องกันและปราบปรามการตัดไม้และทําลายทรัพยากรธรรมชาติ การปฏิบัติงานตามโครงการพระราชดําริ เพื่อประโยชน์สุขของประชาชนและประเทศชาติสืบไป.
ครั้งที่ 25/2561
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-กระทรวงยุติธรรม เสริมสร้างความรู้ด้านการอำนวยความยุติธรรม แก่กำนัน ผู้ใหญ่บ้าน  เพื่ออำนวยความเป็นธรรม ลดความเหลื่อมล้ำให้ประชาชน
วันศุกร์ที่ 26 ตุลาคม 2561
กระทรวงยุติธรรม เสริมสร้างความรู้ด้านการอํานวยความยุติธรรม แก่กํานัน ผู้ใหญ่บ้าน  เพื่ออํานวยความเป็นธรรม ลดความเหลื่อมล้ําให้ประชาชน
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๑๑/๒๕๖๒
เมื่อวันพฤหัสบดีที่ ๒๕ ตุลาคม ๒๕๖๑ เวลา ๑๖.๓๐ น.
ณ ห้องบรรยายโรงเรียนข้าราชการฝ่ายปกครอง วิทยาลัยการปกครอง
อําเภอธัญบุรี จังหวัดปทุมธานี
นายธวัชชัย ไทยเขียว รองปลัดกระทรวงยุติธรรม
เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๑๑/๒๕๖๒
ของกรมการปกครอง กระทรวงมหาดไทย
ในหัวข้อ “การอํานวยความยุติธรรมเพื่อลดความเหลื่อมล้ําในสังคม”
เพื่อเสริมสร้างความรู้ ความเข้าใจในบทบาทหน้าที่ด้านการอํานวยความยุติธรรมให้แก่กํานัน ผู้ใหญ่บ้าน
เพื่อจะนําความรู้ที่ได้รับไปบริหารจัดการเกี่ยวกับการให้บริการประชาชนในพื้นที่
ให้ประชาชนได้รับความเป็นธรรม ซึ่งจะนําไปสู่การสร้างความเป็นธรรม
ลดความเหลื่อมล้ําในสังคม ได้อย่างมีประสิทธิภาพ